Foto: mvd.uz Toshkent viloyatining Ohangaron shahrida ko‘ngilsiz hodisa yuz berdi, deb xabar qilmoqda O‘zbekiston Respublikasi IIV Jamoatchilik va ommaviy axborot vositalari bilan aloqalar boshqarmasi. Qayd etilishicha, 27 mart kuni soat 21.30larda, “Yoshlik” mahallasi Mustaqillik ko‘chasida yashovchi, 2005 yilda tug‘ilgan N.E. uyida shkaf ichidan, birga yashovchi buvasi D.E.ga tegishli tir pnevmatik miltig‘ini olib o‘ynayotgan vaqtida bexosdan miltiqdan o‘q otilib ketib birga yashovchi singlisi, 2012 yilda tug‘ilgan E.E.ning peshona qismiga tegib, jarohat olib, Toshkent shahrida joylashgan RShTYoIMga yotqizilgan. Surishtiruv ishlari olib borilmoqda.